Paraga utama ing komik Chibimaruko-chan duwéni jeneng asli Momoko Sakura kayadene jeneng pengarange, ya iku bocah wadon kelas 3 SD kang urip ing kulawarga kanthi ékonomi menengah mangisor. Dhèwèké kesed, seneng blangkrahan, bijine elek trus, lan kerep telat mangkat sekolah mula kerep nyusahake ibune, apa manèh nalika nggugah tangi. Sipate béda karo mbakyune sing sregep, pinter, sarta pandhiriyane kalem. Kayadene bocah saumurane, dhèwèké ora seneng yèn diwenehi tugas omah lan kerep pilih-pilih panganan. Saliyane iku, dhèwèké putu kasayangane simbah kakunge. Maruko duwé kepinginan dadi pengarang manga nalika gedhé besok.[3]